รัฐบาล ย้ำเตือนประชาชนเร่งกดยืนยันสิทธิโครงการคนละครึ่ง เฟส 5 เริ่มใช้จ่ายก่อน 14 กันยายน นี้
นางสาวไตรศุลี ไตรสรณกุล รองโฆษกประจำสำนักนายกรัฐมนตรี ย้ำเตือนประชาชนที่ได้รับสิทธิโครงการคนละครึ่ง เฟสที่ 5 โดยเฉพาะผู้ที่ได้รับสิทธิเดิม ที่โครงการได้เปิดให้ยืนยันสิทธิผ่านแอปพลิเคชันเป๋าตังมาตลอดตั้งแต่วันที่ 19 สิงหาคมที่ผ่านมา และจะเริ่มใช้จ่ายในวงเงิน 800 บาทตลอดโครงการ ตั้งแต่วันที่ 1 กันยายนนี้เป็นต้นไป ขอย้ำว่าต้องกดยืนยันสิทธิและเริ่มใช้จ่ายก่อนวันที่ 14 กันยายนนี้เท่านั้น ไม่เช่นนั้นจะถูกตัดสิทธิโครงการคนละครึ่งเฟส 5 โดยอัตโนมัติรองโฆษกประจำสำนักนายกรัฐมนตรี ยังย้ำเตือนประชาชนที่ได้รับสิทธิโครงการเราเที่ยวด้วยกัน ขณะนี้ใกล้จะครบสิทธิแล้ว หลังขยายสิทธิให้ประชาชนเพิ่มอีก 1.5 ล้านคน ล่าสุดเหลือสิทธิประมาณ 1 แสนสิทธิเท่านั้น ประชาชนที่สนใจการเดินทางท่องเที่ยวให้รีบลงเบียนรับสิทธิ